mk en mk mk es ro pt it en uk hbs_lat nl en fr sq el da ne pl nl ar ja eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_lat mk mk mk mk ru mk mk ru mk mk mk mk mk en hbs_cyr en mk mk mk hbs_cyr mk mk mk en en en ru hbs_cyr mk mk hbs_cyr mk ru hbs_cyr mk ru mk mk mk hbs_cyr mk mk mk uk en mk mk mk mk mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Глобал Војсис на 7-те по ред годишни БОБ награди · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Глобал Војсис на 7-те по ред годишни БОБ награди
Објавено на 6 април 2012 10:00 GMT
Прочитај го овој напис на Français, Español, English
Голем број соработници на Глобал Војсис насекаде низ светот се наоѓаат помеѓу номинираните за престижните награди на Дојче Веле за најдобрите блогови – БОБ.
Годишниот настан е организиран од страна на Дојче Веле, главниот културен медиумски извозник на Германија во областа на традиционалните медиуми. Како и БиБиСи, другиот светски познат емитувач кој што исто така изникна од богата и моќна западно-европска нација, Дојче Веле претставуваше пионир во развојот на онлајн-новинарството.
Според правилата на натпреварот, независна комисија пред сè врши селекција на номинираните, а потоа јавноста го има главниот збор. На крај, постојат два вида победници, оние избрани од страна на жирито и избраниците на интернет корисниците; второспоменатите може да гласаат еднаш дневно користејќи ги нивните Фејсбук и Твитер профили.
Во категоријата за најдобар блог се наоѓаат двајца блогери на Глобал Војсис (ГВ) од Тунис, кои воглавно објавуваат на арапски и француски, а понекогаш и на англиски.
Nawaat е туниски колективен блог за новости и политика, ко-основан во 2004 од страна на стар активист и директор на GV, Сами Бен Гарбиа. Освен тоа, неговата платформа 24sur24, која што е наменета за повеќе корисници, а служи за 24 часовно документирање и споделување на мултимедијални информации, е исто така номинирана за наградата Репортери без граници.
Во декември 2010, Лина Бен Мени беше меѓу првите кои ја раширија веста за револуција надвор од границите на Тунис со нејзината статија која објаснува како самоубиството на осиромашениот Мохамед Боуазизи ги предизвикало првите бунтови во Сиди Боузид. Нејзиниот блог Девојка од Тунис беше номиниран во две категории, за Најдобар блог и за Најдобар француски блог.
Манифестацијата вклучува девет силни натпреварувачи, вклучувајќи ги и: урнебесните карикатуристи-Русинот Егор Жун и Иранецот Вахид Никгоо; мрачни дела на Таис Фрота од Бразил, кои ги бранат правата на луѓе со пречки во развојот Arquitetura Acessível (Достапна архитектура); и записите на приватниот дневник на Сабрина Чоудхури од Бангладеш.
Категоријата за Најдобар француски блог го вклучува кандидатот Les informations en direct des villages maliens (Директни информации од селата во Мали) од францускиот преведувач на ГВ Букарy Конате, учител од Бамако, Мали. Тој на неговиот друг блог Fasokan, ја преведува содржината на овој блог на јазикот бамбара. Неодамна доби стипендија Rising Voices за и понатаму да ја развива и усовршува онлајн комуникацијата во неговата родна област Сегоу, преку повеќе содржини на локалните јазици, овозможувајќи им на селаните пристап до вештини и знаење, за тие да можат да ја користат модерната технологија.
Категоријата за Најдобар арапски блог го вклучува искусниот соработник на ГВ – Хишам Алмираат. На неговиот блог Mamfakinch (Без компромиси!) тој го покрива развојот на актелното про-демократско движење во неговото родно Мароко. Овој блог нуди содржини и на француски јазик.
Џилијан Ц. Јорк, Букару Конате и Хишам Алмираат
Категоријата за Најдобар англиски блог вклучува уште еден кандидат со блиски врски со Мароко – Џилијан Ц. Јорк, која твори во САД. Таа е член на одборот на ГВ и ко-основач на Talk Marocco, блог кој што го освои жирито како и Наградата за корисник на БОБ наградите во 2009/10. Оваа година таа настапува со личен блог, кој што всушност го носи нејзиното име и кој што таа го користи за да пишува за „слободното изразѕвање, политиката и интернетот со посебен акцент на Арапскиот свет.“
Не е зачудувачки и фактот што оваа година во генералните категории се номинирани неколку блогери од Северна Африка/Средниот Исток, што посочуваа на влијанието на овие социјални медиуми надвор од нивните културни сфери, како и широкиот интерес на светско ниво во врска со актуелните настани во регионот. Пример за овој тренд е Yaqoob in Japan Show, кој што е номиниран во категоријата за Најдобар видео канал. Преку него, соработникот на ГВ Yacoub Al-Slaise ја користи популарноста на Фејсбук како отскочна даска за да ги допре луѓето во неговиот роден Бахраин, истовремено набљудувајќи ја ситуацијата од неговото актуелно живеалиште во Јапонија.
Јакуб Ал-Слаисе, Еман АбдЕлРахман и Сана Салим
Дополнително, еден од номинираните во категоријата за Најдобра употреба на технологијата за општествено добро е Колена Лаила (проектот се преведува како „Сите ние сме Лаила“), здружен напор кој што овозможува можности за арапските жени да се искажат против неправдите со кои што се соочуваат, основан од страна на египетскиот инжињер и соработник на ГВ Еман АбдЕлРаман. Учесниците на оваа иницијатива посветуваат по еден ден за ускладено да блогираат на оваа тема, а уште од основањето во 2006 движењето се има здобиено со приврзаници во Египет, Јордан, Кувајт, Либан, Мароко, Палестина, Саудиска Арабија, Судан, Сирија, Тунис, Обединетите Арапски Емирати, Јемен и Либија.
Уште еден блог кој што се зазема за правата на жените заслужува посебно да биде споменат. Gawaahi Speak Out беше номиниран во две категории: Најдобра кампања за социјален активизам и Најдобар англиски блог. Ко-основан од страна на Сана Салим, жена на дигиталната преродба како и плодоносен соработник на ГВ од Пакистан, блогот вклучува сведочења на луѓе, кои што се борат за крај на  насилството и пригушено согласување преку лични примери. Некои од постовите вклучуваат и дигитално раскажување, мултидисциплинарен пристап кој што вклучува употреба на нови технологии, психологија и видови на групна терапија.
Гласањето за БОБ наградите е отворено до април, 2011. Нема да ви одземеме повеќе од минута по категорија, а има и една прилично погодна автоматска карактеристика за информирање на вашите пријатели/следбеници на најпопуларните социјални мрежи.
Среден Исток и Западна Африка
Најнови написи од Западна Европа
Глобално затоплување: Морска слуз се појавува на плажите во Халкидики
Источна и Централна Европа  22 септември 2021
Важноста на „одучување“ на минатото: Интервју со експертот за Балканот Кит Браун
Источна и Централна Европа  28 октомври 2020
Љубителите на стрипот и колегите се простија од починатиот италијански стрип-мајстор Џовани Романини
Источна и Централна Европа  5 април 2020
Топ написи од свет
Скопје: Одржан собир за размена на сликички од светското првенство во фудбал
Источна и Централна Европа  30 април 2014
Македонија: Студентски протест заврши со насилство
Источна и Централна Европа  1 април 2009
Бугарија, Македонија: Војна за историјата преку блогови
Источна и Централна Европа  11 април 2008
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани